R O M Â N I A

JUDEŢUL CONSTANŢA

COMUNA POARTA ALBĂ

* P r i m a r –

###### **D I S P O Z I Ţ I A N R . 188**

**privind stabilirea locurilor speciale pentru afişaj electoral pe perioada campaniei electorale a alegerilor pentru Senat şi Camera Deputaţilor,**

**din 6 decembrie 2020**

Vasile Delicoti, primarul comunei Poarta Albă, judeţul Constanţa;

Având în vedere adresa Instituţiei Prefectului judeţului Constanţa nr. 20607 din data de 26.10.2020, înregistrată la sediul Primăriei Poarta Albă sub nr. 10620 din data de 22.10.2020 ;

În conformitate cu prevederile :

- H.G nr. 744/2020 privind stabilirea datei alegerilor pentru Senat şi Camera Deputaţilor;

- art. 79 din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, cu modificările şi completările ulterioare ;

- punctul 95 din Anexa la H.G nr. 745/2020 pentru aprobarea calendarului acţiunilor din cuprinsul perioadei electorale a alegerilor pentru Senat şi Camera Deputaţilor din anul 2020, modificată prin H.G nr. 787/2020,

- art. 10 lit.”d” din H.G. nr. 754/2020 privind măsurile tehnice necesare bunei organizări şi desfăşurări a alegerilor pentru Senat şi Camera Deputaţilor din anul 2020;  
 În baza prevederilor art. 155, alin. 1 lit (a) şi alin. 2 lit (b), ) din OUG nr. 57/2019 privind Codul Administrativ ;

În temeiul art. 196, alin. (1), lit. b) din OUG nr. 57/2019 privind Codul Administrativ;

**D I S P U N E :**

**Art.1.** Se stabilesc următoarele locuri speciale de afişaj electoral, pe perioada campaniei electoralea alegerilor pentru Senat şi Camera Deputaţilor, din 6 decembrie 2020 :

1.Primăria comunei Poarta Albă, Calea Bucureşti, nr. 25;

2.Parc situat în loc. Poarta Albă , Calea Bucureşti;

3.Cămin Cultural situat în Cartier „Via”, Aleea Cantinei, nr. 2;

4.Grădiniţa situată în sat Nazarcea, Calea Ovidiu, nr. 20.

**Art.2.** (1)Utilizarea locurilor de afişaj este permisă doar pentru campania alegerilor pentru Senat şi Camera Deputaţilor din 6 decembrie 2020 şi este permisă partidelor politice, alianţelor politice şi alianţelor electorale sau organizaţiilor minorităţilor naţionale, precum şi cetăţenilor care participă la alegeri şi candidaţilor independenţi.

(2) Mijloacele folosite în campania electorală a alegerilor pentru Senat şi Camera Deputaţilor, din anul 2020 nu trebuie să contravină ordinii de drept.

**Art.3.** Este interzisă utilizarea de către un partid politic, o alianţă politică, alianţă electorală sau organizaţie a cetăţenilor aparţinând minorităţilor naţionale care participă la alegeri ori de către un candidat independent a locurilor speciale de afişaj electoral, astfel încât să împiedice folosirea acestora de către un alt partid politic, o altă alianţă politică, alianţă electorală sau organizaţie a cetăţenilor aparţinând minorităţilor naţionale care participă la alegeri ori un alt candidat independent. Pe un panou electoral fiecare partid politic, alianţă politică, alianţă electorală sau organizaţiei a cetăţenilor aparţinând minorităţilor naţionale care participă la alegeri ori candidat independent poate aplica numai două afişe electorale.

**Art.4**. Un afiş electoral nu poate depăşi dimensiunile de 500 mm o latură şi 350 mm cealaltă latură, iar cel prin care se convoacă o reuniune electorală, 400 mm o latură şi 250 mm cealaltă latură.

**Art.5.** Este interzis afişajul electoral în alte locuri decât cele stabilite prin dispoziţie.

**Art.6**. Sunt interzise afişele electorale care combină culorile într-o succesiune care reproduce drapelul României sau al altui stat.

**Art.7**. Cu sprijinul Poliţiei Locale a comunei Poarta Albă, primarul asigură integritatea panourilor şi afişelor amplasate în locurile autorizate.

**Art.8**. Secretarul general al unitatii administrativ-teritoriale Poarta Albă va comunica prezenta dispoziţie autorităţilor şi persoanelor interesate în vederea aducerii la îndeplinire dupa cum urmeaza:

* Instituţia Prefectului Judeţului Constanţa ;
* Dosar UAT;
* Secretarul general al comunei Poarta Albă ;
* Compartiment Poliţie locală;
* Avizier.

**POARTA ALBĂ/ 30.10.2020**

P R I M A R,

**VASILE DELICOTI**

**CONTRASEMNEAZĂ**

**SECRETARUL COMUNEI POARTA ALBĂ**

**CAMELIA CUMPĂNAŞU**